תקנות חדלות פירעון ושיקום כלכלי (הכשרה להתנהלות כלכלית נכונה)

{{ח:התחלה}}
{{ח:כותרת|תקנות חדלות פירעון ושיקום כלכלי (הכשרה להתנהלות כלכלית נכונה), התשפ״ג–2023}}

{{ח:פתיח-התחלה}}
{{ח:תיבה|ק״ת תשפ״ג, 1964|תקנות חדלות פירעון ושיקום כלכלי (הכשרה להתנהלות כלכלית נכונה)|https://olaw.org.il/takanot/takanot-10687.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק חדלות פירעון ושיקום כלכלי#סעיף 161|סעיפים 161(ב)(5)}} {{ח:חיצוני|חוק חדלות פירעון ושיקום כלכלי#סעיף 324|ו־324(ב)(2)}} {{ח:חיצוני|חוק חדלות פירעון ושיקום כלכלי|לחוק חדלות פירעון ושיקום כלכלי, התשע״ח–2018}} (להלן – החוק), ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הכשרה כלכלית“ – הכשרה להתנהלות כלכלית נכונה שעובר יחיד במערך ההכשרה;
{{ח:ת|סוג=הגדרה}} ”מערך ההכשרה“ – כמשמעותו {{ח:פנימי|סעיף 2|בתקנה 2}}.

{{ח:סעיף|2|מערך הכשרה כלכלית ותוכניות הכשרה כלכלית}}
{{ח:תת|(א)}} הממונה ורשות האכיפה והגבייה יפעילו מערך הכשרה להתנהלות כלכלית נכונה.
{{ח:תת|(ב)}} הכשרה להתנהלות כלכלית נכונה תכלול תכנים בנושאים שלהלן:
{{ח:תתת|(1)}} הקניית ידע וכלים פיננסיים, שיסייעו ליחיד להימנע מחזרה לחובות, בין השאר בנושאים האלה: בניית תקציב והתנהלות נכונה עם תקציב; צרכנות נבונה; אשראי וחובות; התנהלות כלכלית במסגרת הליכי חדלות הפירעון ואחריהם; מיצוי אפשרויות תעסוקה והגדלת הכנסה; מיצוי זכויות; התנהלות כלכלית ארוכת טווח, בנקאות ופנסיה;
{{ח:תתת|(2)}} העלאת מודעות לגורמים המשפיעים על מצב כלכלי והעצמה כלכלית;
{{ח:תתת|(3)}} כלים ליישום הידע שנרכש, לשיפור ההתנהלות הכלכלית ולשימורה לאורך זמן ולשילובו של היחיד במרקם החיים הכלכליים.
{{ח:תת|(ג)}} תוכנית ההכשרה הכלכלית לא תפחת מ־12 שעות ולא תעלה על 20 שעות.
{{ח:תת|(ד)}} על אף האמור בתקנות משנה (ב) ו־(ג), הממונה, בתיאום עם מנהל מערכת ההוצאה לפועל, רשאי להורות על תוכנית ייחודית לפי מאפייני המשתתפים בתוכנית או לפי דרך ביצוע ההכשרה הכלכלית, ובכלל זה רשאי הוא להורות כי התוכנית תהיה בהיקף שעות שונה מהקבוע בתקנת משנה (ג) וכן בשפות המותאמות למשתתפים בתוכנית.

{{ח:סעיף|3|דרכים לביצוע תוכנית ההכשרה הכלכלית ומיקומה}}
{{ח:תת|(א)}} הכשרה כלכלית תיערך באמצעות מפגשים קבוצתיים או פרטניים או שילוב של שניהם, וככל האפשר תכלול מפגש פרטני אחד לפחות; המפגשים יתקיימו במרחב פיזי, באמצעים מקוונים, באמצעים טכנולוגיים אחרים או שילוב של שניהם, כפי שיורה מערך ההכשרה.
{{ח:תת|(ב)}} תוכנית הכשרה כלכלית הטעונה התייצבות, יכול שתתקיים במשרדי הממונה, בלשכות ההוצאה לפועל או במקום אחר, ובלבד שמקום קיומה יהיה סביר ונגיש בשים לב למקום מגוריו של היחיד.

{{ח:סעיף|4|הרשמה והזמנה להכשרה כלכלית}}
{{ח:תת|(א)}} החליט בית המשפט או רשם ההוצאה לפועל, לפי העניין, כי על יחיד לעבור הכשרה כלכלית, יירשם היחיד להכשרה בתוך 30 ימים ממועד ההחלטה האמורה; ההרשמה תיעשה באמצעות אתר האינטרנט של הממונה או של רשות האכיפה והגבייה, לפי העניין, ואם אינו מיוצג – רשאי הוא להירשם גם באמצעות מוקד טלפוני, באמצעות התייצבות בשעות קבלת קהל במשרדי הממונה או בלשכת הוצאה לפועל, לפי העניין, או בדרך אחרת כפי שיורה מערך ההכשרה; ההרשמה תכלול הצהרה של היחיד כי הוא מתחייב להשתתף בהכשרה הכלכלית במלואה וכי הוא מבין את ההשלכות של אי־השלמתה על ההליך שבמסגרתו הוחלט כי עליו לעבור הכשרה כאמור.
{{ח:תת|(ב)}} נרשם היחיד כאמור בתקנת משנה (א), ישלח לו מערך ההכשרה הזמנה להשתתפות בהכשרה כלכלית, 21 ימים לפחות לפני מועד תחילת ההכשרה או פרק זמן קצר יותר לפני כן בכפוף להסכמת היחיד; ההזמנה תכלול את עיקרי התוכנית והדרישות במסגרתה ויצוינו בה ההשלכות של אי־עמידה בדרישות התוכנית.

{{ח:סעיף|5|התייצבות להכשרה כלכלית}}
{{ח:תת|(א)}} יחיד שהוזמן להכשרה כלכלית יתייצב במקום ובמועדים הנקובים בהזמנה.
{{ח:תת|(ב)}} יחיד שאין באפשרותו להתייצב להכשרה כלכלית במועדים הנקובים בהזמנה, יפנה בבקשה מנומקת למערך ההכשרה עד שבעה ימים ממועד קבלת ההזמנה, לשינוי המועדים; אושרה בקשתו, יוזמן להכשרה כלכלית במועד אחר; חלפו שבעת הימים כאמור ולא התאפשר ליחיד להתייצב להכשרה הכלכלית שאליה הוזמן, יפנה היחיד בבקשה מנומקת כאמור בהקדם האפשרי וככל האפשר לפני המועד שנקבע לתחילת ההכשרה, ומערך ההכשרה רשאי להזמינו להכשרה במועד אחר.

{{ח:סעיף|6|עמידה בדרישות ההכשרה הכלכלית}}
{{ח:תת|(א)}} התייצב היחיד להכשרה הכלכלית באופן מלא (בתקנה זו – חובת התייצבות), וביצע את המטלות שהוטלו עליו במסגרתה, יראו אותו כמי שעמד בדרישות ההכשרה הכלכלית, ומערך ההכשרה ייתן לו אישור על השלמת ההכשרה הכלכלית.
{{ח:תת|(ב)}} לא עמד היחיד בדרישות ההכשרה הכלכלית כמפורט בתקנת משנה (א), רשאי מערך ההכשרה לאפשר ליחיד להשלים את חובת ההתייצבות והמטלות במועדים חלופיים או בדרכים אחרות להשלמת התוכן הנדרש; מערך ההכשרה רשאי לתת ליחיד אישור על כך שעבר את ההכשרה הכלכלית כאמור בתקנת משנה (א) גם אם לא השלים את חובת ההתייצבות במלואה, ובלבד שעמד ב־90% ממנה לפחות.

{{ח:חתימות|ל׳ בסיוון התשפ״ג (19 ביוני 2023)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]